open-index/open-wikipedia-markdown huggingface dataset:
Naveen Andrews

**Naveen William Sidney Andrews** (s. 17. tammikuuta 1969 Lontoo) on englantilainen näyttelijä, joka on ollut ehdolla Emmy- ja Golden Globe-palkinnon saajaksi. Hänet tunnetaan muun muassa luutnantti Kip Singhin roolista elokuvassa *[[Englantilainen potilas]]* ja Sayid Jarrahin roolista televisiosarjassa *[[Lost]]*.

## Elämäkerta
### Nuoruus
Naveen Andrews syntyi Lontoossa. Hänen vanhempansa olivat Intian Keralasta Britanniaan muuttaneet Nirmalan ja Stanley Andrews. Äiti oli psykologi ja isä liikemies. Naveen Andrews eli lapsuutensa Etelä-Lontoon Wandsworthissa. Hänet kasvatettiin tiukasti metodistiseksi. Ollessaan 16-vuotias ja käydessään Emanuel-koulua, Andrews rakastui matematiikan opettajaansa Geraldine Feakinsiin. Heillä on poika nimeltä Jaisal, joka syntyi vuonna 1992. Andrews on sanonut haastattelussa, että hänen isänsä sanoisi häntä prostituoiduksi, koska hän oli koulussa tunnettu siitä, että ”käy ulkona matikan opettajan kanssa”.

### Ura
Naveen Andrews koe-esiintyi ja hyväksyttiin Guildhall School of Music and Drama -kouluun, jota hän kävi yhdessä Ewan McGregorin ja David Thewlisin kanssa. Vuonna 1991 hän näytteli Hanif Kureishin elokuvassa *London Kills Me - Levottomat jalat*. Vuonna 1993 Andrews valittiin lupaavimmaksi tulokkaaksi elokuvassa *Wild West*. Andrews nähdään myös Miramax Picturesin elokuvassa *[[Hilpeys ja ennakkoluulo]]*. Vuonna 2006 Andrews äänestettiin yhdeksi maailman kauneimmista ihmisistä *[[People (lehti)|People]]*-lehdessä.

### Yksityiselämä
Naveen Andrews seurusteli näyttelijä Barbara Hersheyn kanssa, joka on häntä 21 vuotta vanhempi. He asuivat yhdessä Los Angelesissa. He kuitenkin erosivat väliaikaisesti kun Andrews sai pojan toisen naisen, Elena Eustachen, kanssa. Andrews on kamppaillut lapsen huoltajuudesta Eustachen kanssa; 7. tammikuuta 2009 hänelle myönnettiin väliaikaisesti laillinen ja fyysinen huoltajuus. Andrews ja Hershey ilmoittivat toukokuussa 2010 että he olivat eronneet puoli vuotta aiemmin.

Andrews on kertonut julkisuudessa alkoholismistaan ja kaksivuotisesta heroiiniriippuvuudestaan 1990-luvun puolivälissä.

## Filmografia

## Lähteet
Natalia (kaupunki)

**Natalia** on kaupunki Medinan piirikunnassa, Texasissa. Se perustettiin vuonna 1912 ja nimettiin sähköinsinööri Fred Stark Pearsonin tyttären Natalie Stark Pearson-Nicholsonin mukaan.

Natalian pinta-ala on 3,6 neliökilometriä, josta kaikki on maata. Vuoden 2010 väestönlaskennan mukaan kaupungissa oli 1&nbsp;431 asukasta ja 553 taloutta. Väestötiheys oli 397,5 asukasta neliökilometriä kohden.

## Lähteet
Lada Kalina

**Lada Kalina** on AvtoVazin valmistama eurooppalaistyylinen pikkuauto, jonka valmistus alkoi vuonna 2004. Moottorivaihtoehtoina on  Lada 110 -mallissakin käytetty  1,4- tai 1,6-litrainen rivinelonen. Korivaihtoehdot ovat porrasperäinen (*VAZ 1118*), farmari (VAZ *1117*) ja viistoperä (*VAZ 1119*). Hatchback-mallia myytiin Suomessa nimellä Lada 119 ja farmaria myydään nimellä Lada 117, koska alkuperäisen nimen pelättiin aiheuttavan suomenkielisellä markkina-alueella kielteisiä mielleyhtymiä. Nykyään Venäjällä Lada Kalinan nimen perään lisätään numero erottamaan korimallit toisistaan. Farmari on (Kalina) 1117 kombi, sedan (Kalina) 1118 ja viistoperä (Kalina) 1119.  

AvtoVAZ ilmoitti 22. joulukuuta 2011 aloittavansa Lada Kalinan pohjalta rakennetun Lada Granta -henkilöauton myynnin.
## Moottorit

## Toinen sukupolvi

Auton toinen sukupolvi esiteltiin vuoden 2012 Moskovan kansainvälisessä autonäyttelyssä. Se on pohjimmiltaan päivitetty ensimmäinen sukupolvi, vaikkakin hieman pidemmällä akselivälillä ja pituudella, 13- tai 14-tuumaisilla pyöränlevyillä, elektronisella kaasunohjauksella, ja se on tällä hetkellä saatavana vain viistoperä- ja farmarikorissa.

Toisen sukupolven Lada Kalinan harjat eivät eroa ensimmäisen sukupolven vastaavista. Kuten nesimmäisessä sukuplvoessa, niitä oli kolmea tyyppiä: kehykselliset, kehyksettömät ja yhdistetyt, ja valmistajan sääntelemä vakiokoko on 60 cm.

Kaikki sisätilojen hallintalaitteet ovat nyt vain englanninkielisiä, kuten äskettäin esitellyissä Lux Lada Granta -malleissa. Kalinaa käytettiin japanilaisen Datsun mi-DO:n pohjana, jota valmistetaan erityisesti Venäjän markkinoille.

Sen voimanlähteenä on kaksi 1,6-litraista 8- ja 16-venttiilistä bensiinimoottoria, jotka tuottavat 86-105 hevosvoimaa (64-78 kilowattia) ja 140-145 N⋅ m (14-15 m⋅kgf) vääntöä.

Viistoperä tuli tuotantoon toukokuussa 2013, ja sitä seurasi farmariauto syyskuussa. Venäjän markkinoilla oli saatavilla myös urheilullinen versio.

Lada Kalina Cross -vaunu debytoi vuonna 2014. Autolle on ominaista 20 mm suurempi maavara, vaihteiston muuttuneet välityssuhteet ja korin muoviverhoilu.

## Lähteet

## Aiheesta muualla

* Ladan ajajien ukrainalaisklubi
* Lada 117 maahantuoja Delta Motor Groupin sivuilla 
* http://www.lada.de/modelle.html
Nordhausen

**Nordhausen** on kaupunki Harz-vuoriston eteläosassa Zorgejoen varrella Thüringenin osavaltiossa Saksassa. Kaupungissa oli vuoden 2019 arvioiden mukaan noin 41&nbsp;700 asukasta, ja sen pinta-ala on 108 neliökilometriä. Nordhausen tunnettiin aiemmin tupakkateollisuudestaan ja on edelleen kuuluisa brandystään *Nordhäuser Doppelkorn*. Kaupungin teollisuus tuottaa myös laitteita, työkaluja ja liikennekalustoa.

## Historia
Nordhausen perustettiin 13. toukokuuta 927, mutta alueen varhaisimmat asetukset ovat noin vuodelta 785. Nordhausenista tuli Pyhän saksalais-roomalaisen keisarikunnan valtakunnankaupunki vuonna 1290. Kaupungista tuli osa Preussia vuonna 1802.

Nordhausenissa sijaitsi toisen maailmansodan lopulla Magnus von Braunin johtama V-2-ohjuksen tuotantolaitos Mittelwerk, jossa käytettiin Mittelbau-Doran työleirin orjatyövoimaa.

## Asukasluvun kehitys

## Tunnettuja ihmisiä
Volker Beck (1956-), yleisurheilija
Ariane Friedrich (1984-), korkeushyppääjä

## Lähteet

## Aiheesta muualla

* Kaupungin virallisen kotisivut
* http://www.dora.de/ 
* http://www.stadtmagazin-nordhausen.de/dora.html  
* http://www.hoeckmann.de/deutschland/thueringen.htm
Paippinen

**Paippinen** () on kylä Sipoon kunnan pohjoisosassa Uudellamaalla. Paippisten kylä jakaantuu kahteen pääosaan, jotka ovat *Etelä-Paippinen* () ja *Pohjois-Paippinen* (). Kylä koostuu pääasiassa metsästä, etelässä pelloista ja niityistä. "Varsinainen" Paippinen sijaitsee etelässä, pohjoiseen väkeä alkoi virrata vasta 1930-luvulla. Etelä-Paippisissa (889 as.) on jonkin verran enemmän asukkaita kuin Pohjois-Paippisissa (729 as.).

Pohjois-Paippisissa sijaitsee Sipoon korkein kohta Kummelberget. Kylän halki yltää Bastmossenin suo. Alueella elää erilaisia uhanalaisia kovakuoriaisia. Koko alue on nykyään luonnonsuojelualue.

## Lähteet
Sextus Pompeius

**Sextus Pompeius Magnus Pius** (noin 67–35 eaa.) oli roomalainen sotapäällikkö ja poliitikko. Hän oli Gnaeus Pompeius Magnuksen ja hänen kolmannen vaimonsa Mucia Tertian nuorin lapsi. Hänen vanhempi veljensä oli Gnaeus Pompeius nuorempi.

Kansalaissodan syttyessä vuonna 49 eaa. Sextus jäi Roomaan pitämään huolta äitipuolestaan Cornelia Metellasta. Pompeius vanhemman kärsittyä tappion Farsaloksen taistelussa, Sextus ja Cornelia tapasivat hänet Lesboksella, josta he jatkoivat matkaansa Egyptiin. Pompeius vanhemman murhan jälkeen Cornelia palasi Roomaan, mutta Sextus jatkoi vastarintaa Julius Caesaria vastaan. Kärsittyään tappion African provinssissa, veljekset pakenivat Hispaniaan. Hävittyään Mundan taistelun ja Gnaeuksen kuoltua Sextus pakeni Sisiliaan.

Julius Caesarin kuolemaan 44 eaa. mennessä Sextus oli jo linnoittanut Sisilian. Marcus Antoniuksen, Lepiduksen ja Octavinuksen muodostettua toisen triumviraatin ja heidän kukistettuaan Cassiuksen ja Brutuksen johtaman liittouman, suuntautui triumviraatin huomio vuonna 42 eaa. kohti Sextusta. Sextus onnistui puolustamaan saarta useita rajuja hyökkäyksiä vastaan vahvan laivastonsa ja taitavien joukkojensa ansiosta. Vuonna 39 eaa. Sextus ja triumviraatti solmivat välirauhan, joka johtui persialaisten Roomaa vastaan kohdistamasta uhasta. Välirauha päättyi, kun Octavianus yritti rantautua Sisiliaan, mutta hävisi molemmat Messenen meritaistelut vuosina 37 eaa. ja 36 eaa. Octavianuksen saatua puolelleen taitavan kenraalin, Marcus Vipsanius Agrippan, hän murskasi Sextuksen laivaston Naulokhoksen meritaistelussa ja valtasi Sisilian. Sextus joutui pakenemaan jälleen.

Tällä kertaa pakomatka suuntautui Vähään-Aasiaan, missä hän jäikin kiinni Miletoksessa 35 eaa. Hänet teloitettiin välittömästi Marcus Titiuksen käskystä, ilman oikeudenkäyntiä, mikä oli sinänsä laitonta, sillä Sextus oli yhä Rooman kansalainen.

## Lähteet
*
Donald T. Campbell

**Donald T. Campbell** (20. marraskuuta 1916 – 5. toukokuuta 1996) oli yhdysvaltalainen psykologi ja sosiologi. Hän on tunnettu työstään metodiikassa. Hän loi termin ”kehitysopillinen epistemologia” ja kehitti selektionistisen teorian ihmisen luovuudesta. Hän teki useita kirjoituksia monissa opinaloissa kuten psykologiassa, sosiologiassa, antropologiassa, biologiassa ja filosofiassa.

## Katso myös
* Campbellin laki
* Lucasin kritiikki
* Goodhartin laki
Aina (nimi)

**Aina** on monissa maissa esiintyvä naisen etunimi.

Joissakin maissa, muun muassa Virossa ja myös Kataloniassa Aina esiintyy Anna-nimen sikäläisenä vastineena. Sen sijaan Suomessa Aina on yleensä käsitetty muunnelmaksi kalevalaisesta nimestä Aino. Suomessa ja myös Ruotsissa sen teki aikoinaan suosituksi Topeliuksen vuonna 1845 ilmestynyt runo *Ljungblommor*. Latvian kielessä *aina* merkitsee *kuvaa* tai *kuvaelmaa* ja esiintyy myös naisen nimenä. Aivan eri alkuperää olevana nimi Aina () on käytössä myös Japanissa, jossa sen alkuosa *ai* (愛) merkitsee *rakkautta*, loppuosa *na* (菜) *vihanneksia*.

Suomessa Aina viettää nimipäiväänsä yhdessä Ainon ja Ainin kanssa 10. toukokuuta.

## Ainat tilastoissa
Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä  12&nbsp;416 Aina-nimistä naista ja muutama mies. Suurin osa heistä on syntynyt ennen vuotta 1920.

## Tunnettuja Aina-nimisiä

* Aina Berg (1902–1992), ruotsalainen uimari
* Aina Bergroth (s. 1975), suomalainen kirjailija
* Aina Brummer (1859–1884), suomalainen kirjallisuuden suomentaja
* Aina Dammert (1837–1877), suomalainen nuortenkirjailija
* Aina Håkansson (1877–1949), suomalainen valokuvaaja ja taidemaalari
* Aina Kaila (1869–1937), suomalainen lastenkirjailija
* Aina Lagus (1861–1939), suomalainen uskonnollinen kirjailija
* Aina Lindfors (1873–1952), suomalainen näyttelijä
* Aina Lähteenoja (1882–1952), suomalainen historiantutkija, opettaja ja Kokoomuksen kansanedustaja
* Aina Mannerheim (1869–1964), suomalainen mezzosopraanilaulaja
* Aina Oksala, o.s. Sirén (1875–1949), suomalainen opettaja ja suomentaja
* Aina Onabolu (1882–1963), nigerialainen taidemaalari ja opettaja
* Aina Osa (s. 1872), suomalainen näyttelijä ja kuiskaaja
* Aina Oterdahl (1886–1968), suomenruotsalainen kirjailija
* Aina Sainio (1871–1931), suomalainen myrkytysmurhasta tuomittu
* Aina Calvo Sastre (s. 1969), espanjalainen poliitikko

## Kuvitteellisia Aina-nimisiä
* Aina Inkeri Ankeinen, tv-sarjassa *[[Putous]]* esiintynyt sketsihahmo

## Lähteet
Jonathan Barnbrook

**Jonathan Barnbrook** (s. 1966 Luton) on brittiläinen kirjainmuotoilija. Hän on työskennellyt myös graafisena suunnittelijana ja mainosohjaajana ja hänellä on oma kirjasimia myyvä yritys "Virus" .

## Barnbrookin suunnittelemia kirjaintyyppejä

Apocalypso, Bastard, Bourgeois, Coma, Delux, Drone, Echelon, Exocet, Expletive Script, False Idol, Infidel, Mason, Melancholia, Moron, Newspeak, Nixon Script, Nylon and Draylon, Olympukes, Patriot, Priori Sans, Priori Serif, Prototype, Prozac, Shock & Awe, State Machine, Tourette 

## Lähteet
Madrid (Iowa)

**Madrid** on kaupunki Boonen piirikunnassa, Iowassa, Yhdysvalloissa. Sen asukasluku on 2 264 (). 

Kaupungin pinta-ala on 3,0 km², josta kaikki on maata. Vuoden 2000 väestönlaskennan mukaan kaupungissa on 2 264 asukasta, 914 taloutta ja 637 perhettä. Asukastiheys on 760,1 neliökilometriä kohden. Madridissa sijaitsee muun muassa 378 aarin kokoinen Iowan arboretum.

## Lähteet
Aslak

**Aslak** () on miehen etunimi. Nimi Aslak on moderni skandinaavinen versio muinaisnorjalaisesta nimestä *Ásleikr/Áslákr*, joka on samaa sukua anglosaksisen nimen *Óslác* kanssa. Nimi *Ásleikr* koostuu osista *[[Aasat|Ás]]* 'jumala' ja *leikr* 'leikki, peli, urheilu, taistelu; uhraus'.

Aslakin nimipäivä on Suomen almanakassa 23. helmikuuta (vuodesta 1973 alkaen). Vuoden 2019 loppuun mennessä nimi on annettu Suomessa hieman alle 1&nbsp;900 henkilölle.

## Tunnettuja Aslakeja
* Aslak Aas (1935–1999), suomalainen kansanedustaja
* Aslak Valdemar Ahonen, myöh. *Nikita Bergenström*, alk. *Juha Valjakkala* (1965–2023), henkirikollinen
* Aslak Fränti (1916–1984), agronomi, maanviljelysneuvos ja Kainuun maatalouskeskuksen johtaja
* Hans Aslak Guttorm (1907–1992), saamelainen kirjailija
* Aslak Iivari Guttorm (1922–1942), suomensaamelainen kaukopartiomies
* Aslak Hætta (1824–1854), yksi Koutokeinon kansannousun johtajista
* Aslak Juuso (1887–1969), suomensaamelainen poromies, "Yliperän patriarkka"
* Aslak Kipinä (s. 2008), lapsinäyttelijä
* Aslak Laiti (1837–1895), kanslisti, kanavien kaitsija, ensimmäinen Suomessa valtion virkaan nimitetty saamelainen
* Aslak Outakoski (1909–2006), historioitsija ja arkistonhoitaja
* Aslak Paltto, Yleisradion saamenkielisen toimituksen toimittaja
* Aslak Peltovuoma (1892–1968), saamelainen seppä ja kullankaivaja, Tankavaaran kultaesiintymän väitetty löytäjä
* Aslak de Silva, yritysjohtaja ja puhuja
* Nils-Aslak Valkeapää (1943–2001), saamelainen kirjailija, muusikko, säveltäjä, kuvataiteilija ja toimittaja

## Kuvitteellisia Aslakeja
* Aslak, henkilöhahmo Henrik Ibsenin näytelmässä *[[Peer Gynt]]*
* Aslak Smaukka, noita Larin Kyöstin runoteoksessa ja Leevi Madetojan mieskuorolle, solistille ja orkesterille säveltämässä teoksessa

## Muita
* Pelastushelikopteri Aslak Lapissa

## Lähteet
* 

### Viitteet
New Adventures in Hi-Fi

**New Adventures in Hi-Fi** on vuonna 1996 julkaistu R.E.M:n kymmenes studioalbumi. Se on yhtyeen viimeinen levy, jolla mukana on alkuperäisrumpali Bill Berry. Se on myös viimeinen pitkäaikaisen tuottajan Scott Littin kanssa tehty R.E.M.-albumi. 

*New Adventures in Hi-Fi* äänitettiin *[[Monster (R.E.M:n albumi)|Monster]]*-albumia seuranneella maailmankiertueella pääosin esiintymisten soundcheckeissä. Osa äänityksistä tehtiin studiossa kiertueen jälkeen. Tyyliltään *New Adventures in Hi-Fi* on sekoitus *[[Out of Time]]n* ja *[[Automatic for the People]]n* akustisia lauluja ja *Monsterin* äänekkäitä kitaroita. Levy oli yhtyeen siihen asti pisin: yli 65-minuuttisella albumilla on 14 kappaletta. 

*New Adventures in Hi-Fi* sai ilmestyessään suopean vastaanoton kriitikoilta ja sen arvostus on kasvanut vuosien myötä. Yhtye itse on haastatteluissaan toisinaan nimennyt *New Adventures in Hi-Fin* parhaakseen. 

Albumin ykkössinglellä ”E-Bow the Letterillä” laulaa Michael Stipen suuri esikuva Patti Smith. Synkän ja vaikeasti hittiradiosoittoon soveltuvan kappaleen on sanottu olleen yhtenä syynä yhtyeen alamäkeen kotimaassaan Yhdysvalloissa (vaikka albumi kävikin listasijalla 2). Siellä se nousi singlelistalla vain sijalle 49. Toisaalta Isossa-Britanniassa *New Adventures in Hi-Fi* nousi listaykköseksi ja ”E-Bow the Letter” toi yhtyeen siihen asti korkeimman sijoituksen brittien singlelistalla (neljäs). 

## Kappalelistaus

# "How the West Was Won and Where It Got Us" &ndash; 4:31 *äänitetty: Seattle Studio*
# "The Wake-Up Bomb" &ndash; 5:08 *Charleston*
# "New Test Leper" &ndash; 5:26 *Seattle Studio*
# "Undertow" &ndash; 5:09 *Boston*
# "E-Bow the Letter" &ndash; 5:23 *Seattle Studio*
# "Leave" &ndash; 7:18 *Atlanta Soundcheck*
#* tämä R.E.M.-fanien keskuudessa pidetty kappale esitettiin livenä ensi kerran vasta toukokuussa 2005
# "Departure" &ndash; 3:28 *Detroit*
# "Bittersweet Me" &ndash; 4:06 *Memphis*
# "Be Mine" &ndash; 5:32 *Seattle Studio*
# "Binky the Doormat" &ndash; 5:01 *Phoenix*
# "Zither" &ndash; 2:33 *Dressing Room Philadelphia*
# "So Fast, So Numb" &ndash; 4:12 *Orlando Soundcheck*
# "Low Desert" &ndash; 3:30 *Atlanta Soundcheck*
# "Electrolite" &ndash; 4:05 *Phoenix Soundcheck*

## Singlet

## Soittajat

* Bill Berry - rummut, lyömäsoittimet
* Peter Buck - kitara
* Mike Mills - basso, taustalaulu, koskettimet, urut, piano
* Michael Stipe - laulu, syntetisaattori

* Patti Smith - taustalaulu "E-Bow the Letterillä"
* Scott McCaughey - ARP Odyssey (kappaleessa #4 ja #6), Farfisa-urut (#10), autoharp (#11), piano (#8, #12 ja #13)
* Nathan December - kitara (#1, #2, #4, #6, #7 ja #10) slide-kitara (#13), tamburiini (#11) ja guiro (#14)
* Andy Carlson - viulu (#14)

## Myynti

## Lähteet

## Aiheesta muualla
Pellervo (nimi)

**Pellervo** on suomalainen miehen etunimi. Se tulee sanasta "pelto". Nimi esiintyy myös kalevalaisessa runoudessa, jossa Sampsa Pellervoinen on pellon haltija, sadon ja pellon suojelija.

Pellervon nimipäivä on ollut vuodesta 1908 lähtien Suomen almanakassa 2. huhtikuuta. Nimi on Suomessa 1900-luvun alusta vuoden 2019 loppuun mennessä annettu 6&nbsp;555 miehelle ja alle kymmenelle naiselle. Ortodoksisessa almanakassa Pellervo on yhdistetty nimeen Filagrios.

Osuustoimintaliike on ottanut Pellervo-nimen käyttöön Pellervo-seuran nimessä, puhutaan *pellervolaisuudesta*. Huhtikuun alkupuolella seura järjestää aatteellisen Pellervon Päivän.

## Tunnettuja Pellervoja
*Pellervo Lukumies (1935–2018), taidemaalari ja keksijä
*Pellervo Petäys (1928–2017), suomalainen kirurgi, lääkintöneuvos ja tietokirjailija
*Pellervo Saarinen (1910–2010), Valion ja Maatalouden tutkimuskeskuksen entinen johtaja
*Pellervo Takatalo (1914–1976), kommunisti ja vastarintamies
*Pellervo Uotila (1912–1990), järjestövaikuttaja, maanviljelysneuvos.

## Lähteet
* 

### Viitteet
Tom Ridge (hevonen)

**Tom Ridge** (alkuperäiseltä nimeltään Sixty One) on yhdysvaltalainen lämminverinen ravihevonen. Se juoksi syyskuussa 2004 uuden maailmanennätysajan 1.08,6a (1609 m) voittaessaan World Trotting Derbyn DuQuoinin radalla Yhdysvalloissa. Maailmanennätys pysyi voimassa kolme vuotta. Tom Ridge voitti 2-vuotiaana Peter Haughton Memorialin ja New Jersey Sire Stakes -finaalin sekä 3-vuotiaana Hambletonian Stakes-karsinnan ja Stanley Dancer Trot -karsinnan, oli toinen Historic-Dickerson Cupin finaalissa ja kolmas Yonkers Trotissa.

## Lähteet
Eurolaul

**Eurolaul** oli vuosittainen Virossa järjestettävä laulukilpailu, jonka voittaja pääsi edustamaan maata Eurovision laulukilpailuun. Voittajan valitsi kansainvälinen raati paitsi vuosina 2004–2005, jolloin käytettiin puhelinäänestystä. Vanhaan järjestelmään palattiin vuodeksi 2006 voittajakappaleiden heikon menestyksen takia. Eurolaulun tilalla aloitti vuonna 2009 Viron yleisradion järjestämä Eesti Laul (*Viron Laulu*), joka on siitä lähtien valinnut maan euroviisuedustajan.

## Voittajat

## Lähteet
Sixtus Hjelmman

**Sixtus Hjelmman** (8. toukokuuta 1869 Iisalmi–6. toukokuuta 1949 Helsinki) oli suomalainen kenraalimajuri (1928). Hän toimi Suomen ilmailuvoimien komentajana 10. tammikuuta 1919 – 25. lokakuuta 1920, Kadettikoulun johtajana 1920–1925.
 
Sixtus Hjelmman valmistui ratsuväen upseeriksi vanhasta Haminan Kadettikoulusta 1891. Hän toimi Venäjän suuriruhtinaskunnan sotaväessä ratsuväenupseerina ja erosi ratsumestarin arvoisena 1902. Keväällä 1918 hän toimi jonkin aikaa vt. sotilasasiamiehenä Tukholmassa.

## Ilmavoimien komentaja
Hjelmman tuli Aminoffin seuraajaksi maavoimista, koska ilmailuvoimissa ei ollut lainkaan ylempää upseeristoa omasta takaa eikä Suomessa ollut ketään muutakaan sotilasilmailua tuntevaan upseeria. Maavoimien upseerit pelkäsivät komennuksen ilmavoimiin johtavan uran sivuraiteelle. Hjelmman ei ollut nähnyt lentokonetta ennen komentajuuttaan.

Hjelmmanin komentajakautena ilmavoimat haki neuvoja ja osti koneita Ranskasta. Tämä vaikutus oli merkittävä pitkän aikaa: mm. maalentokoneet ja hävittäjälentokoneet olivat Ranskan oppia. Sekä Saksa että Englanti olivat opastaneet Ilmavoimia vain meriyhteistoimintaan ja lentotiedusteluun arvioiden lentokenttien perustamisen liian kalliiksi ja pyrkien myymään vesilentokoneitaan.

Hjelmmanin päätökset muun muassa lentokoneostoista perustuivat lentoupseerien ehdotuksiin. 

Ilmavoimat tukivat kenraali Judenitšin hyökkäystä Neuvosto-Venäjän pääkaupunkia Pietaria vastaan pommittamalla Karjalaa.
 
Hjelmman pyrki laajentamaan ilmavoimien tehtäviä säännöllisen siviililentoliikenteen aloittamiseen. Aeron ja Ilmavoimien välinen yhteistoiminta olikin laajaa ainakin toisen maailmansodan päättymiseen asti. Sen jälkeenkin esimerkiksi helikopterilennon yhteistoiminta muun muassa Imatran Voiman ja Ilmavoimien välillä oli laajaa.

Hjelmmanin laati ilmavoimien ensimmäisen menoarvioesityksen, joka loi pohjan, jolta Somersalon pystyi 1920-luvun puolivälissä perustamaan Valtion lentokonetehtaan ja hankkimaan suuren määrän käyttökelpoisia lentokoneita.

Sotaministeri Bruno Jalander ja puolustusvoimien komentaja kenraali Karl Wilkama siirsivät epäpäteväksi syyttämänsä Hjelmmanin ilmavoimista Kadettikoulun johtajaksi. Tässä virassa hän yleni kenraalimajuriksi.

19. helmikuuta 1938 Hjelmman kutsuttiin Kadettikunnan kunniajäseneksi 

## Lähteet
Distelfink

**Distelfink** (englantia; pennsylvaniansaksan tikliä tarkoittavasta sanasta *dischdelfink*) on tyylitelty lintuaihe, joka on yleinen Yhdysvaltain Pennsylvanian tienoon saksalaisperäisten asukkaiden kansantaiteessa.

Aku Ankka -tarinassaan *Kolmoistikliaisen merkki* Don Rosa esittää, että Hepsun ja Mummo Ankan ladonpäätyyn maalattu kolminkertainen distelfink, suomennoksessa "tikliainen", on Hannu Hanhen onnekkuuden alkusyy. Kolmoistikliainen maalattiin latoon Hannun yhtä lailla onnekkaan äidin, Dora Ankan, syntymäpäivänä.

## Lähteet

## Aiheesta muualla
*Esimerkki distelfink-kuviosta
Songs for the Deaf

**Songs for the Deaf** on Queens of the Stone Agen vuonna 2002 julkaisema albumi. *Songs for the Deaf* on tähän asti QOTSA:n arvostetuin ja menestynein albumi. Albumilta nousi kaksi superhittiä: *[[Go With The Flow]]* ja *[[No One Knows]]*. Myös basisti Nick Oliveri ja Mark Lanegan laulavat albumilla joissain kappaleissa.

Sue-lehti valitsi sen 2000-kymmenluvun seitsemänneksi parhaaksi ulkomaiseksi albumiksi vuonna 2009.

## Kappaleet
Kaikki kappaleet säv. Joshua Homme ja Nick Oliveri, ellei toisin mainita. Päävokaalit Joshua Homme, ellei toisin mainita. 

## Kokoonpano
*Josh Homme - laulu, kitara
*Nick Oliveri - basso (laulu kappaleissa *You Think I Ain't Worth A Dollar, But I Feel Like A Millionare*, *Six Shooter*, *Gonna Leave You* ja *Another Love Song*)
*Mark Lanegan - laulu kappaleissa *A Song For The Dead*, *God Is In The Radio* ja *Hangin' Tree*
*Dave Grohl - rummut, perkussiot, taustalaulu

## Arvostelut
* Desibeli.net: 
* Soundi: 

## Lähteet
Wisła

**Wisła** () on kaupunki Cieszynin piirikunnassa Sleesian voivodikunnassa Etelä-Puolassa lähellä Tšekin ja Slovakian rajoja.

Wisłan pinta-ala on 110,26&nbsp;km2 ja siellä on 11&nbsp;333 asukasta (2009). Kaupunki on nimetty Veikseljoen () mukaan.

Wisłassa sekä läheisessä Ondraszekin turistikeskuksessa käy turisteja ympäri vuoden. Vuorien ympäröimä alue on myös mäkihyppääjien suosiossa. Kaupunki tunnetaan myös mäkihyppääjä Adam Małyszin kotipaikkana sekä ainoana kaupunkina Puolassa, jossa protestanttisuus on asukkaiden pääuskontona.

Wisłassa on myös museo (Muzeum Beskidzkie), jossa on näytteillä maataloustyökaluja, kansallispukuja sekä vuohennahkaisia säkkipillejä lähialueilta. Wisłasta lähtee vaellusreitti, joka vie Stożek Wielki -vuorelle (978 metriä), joka sijaitsee Tšekin rajan tuntumassa.

## Lähteet
*Wisła polskawliczbach.pl 

## Aiheesta muualla

*Kaupungin kotisivut 


Kuva:Wisla Kosciol ewangelicki.jpg|Kirkko kaupungin keskustassa
Kuva:Wisla Male skocznie.jpg|Wisłan hyppyrimäkiä
Kuva:Wisla_panoramka.jpg|Maisema kaupungista vuorille vievältä vaellusreitiltä
Ashton Kutcher

**Christopher Ashton Kutcher** (s. 7. helmikuuta 1978 Cedar Rapids, Iowa, Yhdysvallat) on yhdysvaltalainen näyttelijä, tuottaja ja malli. 

Kutcher alkoi käyttää etunimeä Ashton 19-vuotiaana ryhdyttyään näyttelijäksi. Hänen uransa alkoi Pizza Hutin mainoksesta ja Calvin Kleinin mainoskampanjasta. Vuonna 1998 hänestä tuli tunnettu televisiosarjassa *[[70’s Show]]*, jossa hän näytteli Michael Kelsoa. Hän juonsi *[[Punk’d]]*-ohjelmaa Music Televisionilla vuosina 2004–2007 ja näytteli elokuvissa, mm. *[[Perhosvaikutus (elokuva)|Perhosvaikutus]]* (2004). Hän näytteli Steve Jobsia vuoden 2012 elokuvassa *[[Jobs]]*. Vuosina 2011–2015 Kutcher näytteli miljardööri Walden Schmidtia televisiosarjassa *[[Miehen puolikkaat]]*.

## Kampanjointi lasten hyväksikäyttöä vastaan

Vuonna 2012 Kutcher perusti silloisen vaimonsa Demi Mooren kanssa Thorn-organisaation, jonka tavoitteena on kitkeä lasten hyväksikäyttö Internetistä ja hän on kampanjoinut vuosia tämän puolesta.

Marraskuussa 2020 Kutcher esiintyi konferenssissa EU-komission puheenjohtaja Ursula von der Leyenin kanssa ja 2022 hän oli sisäasiainkomissaari Ylva Johanssonin kanssa pääpuhujana Europarlamentin varapuhemiehen Eva Kailin järjestämässä huippukokouksessa.

Johansson antoi keväällä 2023 ns. Chat Control -ehdotuksen EU-kansalaisten massavalvonnasta lasten hyväksikäytön kitkemiseksi. Kutcherin johtama Thorn kehittää tekoälyyn perustuvia työkaluja, jollaisilla olisi tarkoitus skannata kaikki kansalaisten lähettämät viestit.

Syyskuussa 2023 Kutcher joutui eroamaan Thornin johtokunnan johdosta, kun hän tukenut raiskauksesta tuomittua *70s Show'n* näyttelijää Danny Mastersonia.

## Yksityiselämä
Kutcher meni naimisiin 24. syyskuuta 2005 näyttelijä Demi Mooren kanssa, mutta pari erosi marraskuussa 2011. Heinäkuussa 2015 hän meni naimisiin näyttelijä Mila Kunisin kanssa. He saivat esikoistyttären syyskuussa 2014 ja pojan marraskuussa 2016.

Vuonna 2020 Kutchner sairastui vaskuliittiin eli verisuonitulehduksen muotoon, jonka johdosta hänen näkö-, kuulo- ja tasapainoaistinsa heikentyivät vakavasti. Hänellä kesti vuoden toipua sairaudestaan.

## Filmografia

## Lähteet

## Aiheesta muualla

*
Villikkala (Orimattila)

**Villikkala** on kylä Orimattilan kaupungin Artjärven pitäjän alueella Päijät-Hämeessä. Kylä sijaitsee Villikkalanjärven länsi- ja pohjoispuolella lähellä Artjärven kirkonkylää.

Villikkalan asukkaat pyrkivät pitämään kylän elävänä kylätoiminnalla. Päijät-Hämeen kylät, Päijät-Hämeen liitto ja Hämeen työvoima- ja elinkeinokeskus valitsivat Villikkalan vuonna 2006 kymmenenneksi Päijät-Hämeen vuoden kyläksi.

"Villikkalanjärven joet" on EU-projekti, jossa pyritään kehittämään Villikkalanjärven jokien tilaa.

Villikkalan asutuksen arvellaan tulleen Hollolan suunnalta. Vuonna 1926 kylälle perustettiin kansakoulu, joka lakkautettiin vuonna 1971. Villikkalassa oli posti ja toinen kaupoista vuoteen 2000. Osuuskauppa Hämeenmaa perusti Salen 1992 Salmelaan. Myös Porlammilla ollut Osuuskauppa Hämeenmaan myymälä lakkautettiin, minkä jälkeen siellä jatkoi Tarmo-kauppa, joka on suljettu.

Villikkalassa on kulttuurihistoriallisiksi kohteiksi luokitellut Rasinmäen rinteet ja Villikkalan mylly.

Orimattilan kaupunginvaltuustossa on yksi edustaja Villikkalasta, Juha Aalto. 

## Lähteitä
*Mäkelä, Hannu (toim.): *Ajan kans' sano Askela : Villikkalan kyläkirja : Artjärven Villikkalan nuorisoseuran historiikki 1902-2002 sekä muuta totta ja vähän taruakin kylästä ja kyläläisistä*. Villikkalan nuorisoseura 2002. .

## Aiheesta muualla
*Villikkalan verkkosivusto 
*Historia - Villikkala  (Itä-Uudenmaan kyläportaali)
*Villikkalan Sammalkoski koki muutoksen (Etelä-Suomen Sanomat 25.11.2005)
*Yhteishenki kukoistaa vuoden kylässä Villikkalassa(Etelä-Suomen Sanomat 12.5.2006) 
*Oikeat ihmiset ja tekemisen meininki (Etelä-Suomen Sanomat 13.5.2006)
Jean-Jacques Sempé

**Jean-Jacques Sempé** (17. elokuuta 1932 Pessac – 11. elokuuta 2022) oli ranskalainen sarjakuvapiirtäjä ja kuvittaja. 

Jean-Jacques Sempé syntyi Bordeaux’n esikaupunkialueella Pessacissa. Hänen vanhempansa olivat Ulysse Sempé ja Juliette Marsan. Nuorena Sempén opinnot sujuivat huonosti, ja kurinpidollisista syistä hänet erotettiin koulusta. Hän teki tämän jälkeen monia erilaisia töitä ja liittyi 17-vuotiaana vapaaehtoisena Ranskan armeijaan. Hänet hyväksyttiin riveihin, koska hän oli valehdellut ikänsä. Kun Sempén ikä paljastui, hänet vapautettiin palveluksesta.

Sempé piti jo nuorena piirtelystä, ja armeijassakin hän joutui useasti vaikeuksiaan jäätyään kiinni vahtivuoron aikana piirtelystä. Hän myi ensimmäiset piirroksensa *[[Sud Ouest (sanomalehti)|Sud Ouest]]* -lehdelle 1951. Sempé muutti armeijan jälkeen Pariisiin, missä hän sai mahdollisuuden luoda belgialaiselle *[[Moustique (lehti)|Moustique]]*-lehdelle *[[The New Yorker]]* -tyylisiä kuvituksia. Sen jälkeen Sempén piiroksia julkaistiin muun muassa humoristisessa *[[Le Rire]]* -viikkolehdessä ja julkkiksia seuraavassa *[[Noir et Blanc (lehti)|Noir et Blanc]]* -lehdessä.

Sempén *Moustiquelle* piirtämissä kuvissa esiintyi muun muassa Nicolas-niminen poika. Sempéltä pyydettiin poikaan keskittyvää sarjakuvaa, jolloin hän kääntyi toisen World Pressellä vaikuttaneen taiteilijan René Goscinnyn puoleen. He loivat sarjakuvahahmon Nikke, jonka ensiesiintyminen kesti 28 numeroa syyskuulta 1955 toukokuulle 1956. *Sud Ouest* tilasi *Nikke*-sarjan vuonna 1959. Sempé ja Goscinny loivatkin *Niken* tämän jälkeen uuteen muotoon kuvitettuna jatkosarjana, jota julkaistiin samalla myös Goscinnyn perustamassa *[[Pilote]]*-lehdessä. *Nikestä* tuli saman tien suosittu. Goscinny kirjoitti hahmon tekemään pariisilaisen pojan jokapäiväisiä hahmoja elämästä, kun taas Sempé loi hahmon ympärille runollisia kuvituksia.

Éditions Denoël julkaisi vuosina 1960–1964 viisi Nikke-kirjaa. Ylijääneestä materiaalista julkaistiin 2000-luvulla Niken uusia seikkailuja, joiden tekoa Sempé oli valvomassa. Kolmannessa uudessa seikkailussa oli myös Sempén uusia kuvituksia.

Sempé sai 1950- ja 1960-luvuilla toimeksiantoja useilta lehdiltä, ja hänen töitään oli lehdissä ympäri maailmaa. *The New Yorker* -lehteen hän piirsi kansikuvia yli 40 vuoden ajan vuodesta 1978 lähtien. Sempé kuvitti myös julisteita, mainoksia, postikortteja, tarroja ja kirjoja. Hänen kuvittamiaan kirjoja ovat muun muassa William Makepeace Thackerayn *The Book of Snobs*, Graham Cleverleyn *Managers and Magic*, kaksi fyysikko Richard Garwinin teosta sekä Patrick Modianon kertomus *Catherine Certitude* ja Patrick Süskindin kirja *Die Geschichte von Herrn Sommer*.

## Suomennettuja teoksia
* 
* 
* 
* 
* 
* 

## Lähteet

## Aiheesta muualla
* Kirjasampo
Huoltopalvelu

**Huoltopalvelu** (aiemmin **taloushuolto**) on yksi armeijan huoltojoukkojen tehtävistä. Huoltopalveluun kuuluu elintarvikkeiden täydennys, vesihuolto, ruoan valmistus ja jakaminen sekä muonituskaluston, vaatetuksen ja majoituskaluston täydentäminen, kunnossapito ja evakuointi. Huoltopalvelu vastaa myös rahaliikenteestä, kenttäpostista sekä kaatuneiden huollosta.

## Huoltopalveluihin kuuluu

* Muonitus
* Vesihuolto
* Kenttähygienia
* Vaatetusmateriaalin jako ja vaihto
* Sotilaskoti- ja kanttiinitoiminta
* Kaatuneiden huolto
* Kenttäposti
* Maksuliikenne
* Materiaalikirjanpito
* Tilanhallinta

## Toiminta kenttäolosuhteissa

Kenttäolosuhteissa huoltopalveluryhmä huoltopalvelu-upseerin/aliupseerin johdolla perustaa muonituspaikan (MP), jossa valmistetaan ruoka. Vääpeli tai huoltopalvelu-upseeri/aliupseeri järjestää ruoan toimittamisen sovittuun paikkaan, josta huollettavat joukkueet sen noutavat. Samalla huolehditaan joukkueen vaatetuksen ja majoitusvälineiden kunnossapidosta ja vaihdosta. Yksikön kirjuri huolehtii kenttäpostin jakamisesta ruoan noudon yhteydessä. Lämmin ateria pyritään toimittamaan kahdesti vuorokaudessa ja kriisitilanteessa taataan yksi lämmin ateria päivässä. Kunkin päivän kuivamuona jaetaan edellisenä päivänä päivällisen yhteydessä. Määrävahvuuksien mukaan yksittäisellä taistelijalla on ruokaa vuorokaudeksi, komppanialla riittää elintarvikkeita kahdeksi vuorokaudeksi ilman huoltoa ja pataljoonalla riittää elintarvikkeita kolmeksi vuorokaudeksi ilman, että se saa huoltoa ylempää.

Huoltopalveluryhmä vastaa myös talousveden hankinnasta. Muonitusryhmä kuluttaa vettä noin 600 litraa vuorokaudessa. Hygienia-aliupseeri vastaa kenttähygienian toteutumisesta. 

Huoltoryhmä noutaa elintarvike- ja vaatetäydennyksen pataljoonan huoltojoukkueen perustamasta elintarvikkeiden jakopaikasta (ejp). Samalla kaatuneet evakuoidaan pataljoonassa sijaitsevaan kaatuneiden kokoamispaikkaan.

Pataljoonan huoltojoukkue noutaa täydennyksen prikaatin huoltokeskukseen (HK) sijoitetuista elintarvikkeiden- ja vaatetuksen täydennyspaikoista. Saapuva ja lähtevä posti vaihdetaan kenttäpostikonttorissa ja kaatuneet toimitetaan kaatuneiden evakuoimispaikkaan (kep).

Prikaatin huoltojoukot noutavat täydennyksen armeijakunnan huoltokeskukseen sijoitetusta talouskenttävarastosta (talkvar). Posti toimitetaan keskuskenttäpostikonttoriin ja kaatuneet edelleen kaatuneiden evakuoimiskeskukseen (kek). Talouskenttävarastoa täydennetään kiinteiltä varikoilta ja kaupan keskusliikkeiden varastoista.
Leka

**Leka** eli **moukari** on vasaran kaltainen, lyömiseen käytettävä työkalu. Lekan varsi on tavallisesti puuta tai jotakin komposiittia, harvoin rautaa. Varren päässä olevan rautaisen lyömäpään massa vaihtelee lekatyypeittäin alle kilogrammasta jopa noin kymmeneen, varren pituus paristakymmenestä senttimetristä noin metriin. Pienimmistä lekamalleista käytetään myös nimitystä *moska*. Lekalla aiheutetaan lyötävään kohteeseen impulssi. Tätä käytetään muun muassa kiilan lyömiseksi paikalleen, erilaisiin asennuksiin ja purkamiseen, tai esimerkiksi kiinnijuuttuneen, oksaisen, paksuhkon klapin irrotukseen, nykyaikaisista, ammattikäyttöön tarkoitetuista klapikoneista. Sana leka on lainaa ruotsista, jossa se nykymuodossa on 'slägga' (suom. *moukari*).

Rekyylitön leka ei kimpoa niin helposti takaisin iskettäessä kuin perinteinen.

Lekaa käytetään myös metsuritöissä lyödessä kiilaa puun sahausväliin.

## Lähteet

## Aiheesta muualla
Torolf Eklund

**Torolf Eklund** (13. huhtikuuta 1912 Helsinki – 12. joulukuuta 2000 Vaasa) oli suomalainen lentokonesuunnittelija, joka työskenteli Valtion lentokonetehtaassa vuodet 1935–1962. 

Hän opiskeli TKK:ssa diplomi-insinööriksi 1930-luvulla. Teekkarina hän oli perustamassa Polyteknikkojen ilmailukerhoa. Hän kävi lentoreserviupseerikurssin vuonna 1937. Toisen maailmansodan aikana hän toimi lentokoneteollisuuden palveluksessa. Hän suunnitteli ja rakensi harrastuksenaan TE-1-lentoveneen 1940-luvun loppupuolella "jokamiehen amfibiokoneeksi" . Vuosina 1953–1954 hän oli Ilmailuinsinöörien kerhon puheenjohtaja.

## Lähteet
*Ilmojen halki I-II, Karisto, Hämeenlinna, 1974.

## Viitteet
Venetmäki

**Venetmäki** on kylä Pieksämäellä entisen Pieksämäen maalaiskunnan alueella Etelä-Savossa. Kylä sijaitsee valtatien 23 varrella Pyhäjärven pohjoispäässä. Vuonna 2001 Venetmäki valittiin Etelä-Savon vuoden kyläksi. Postinumeroalueella 77120 Venetmäki on 172 asukasta (31.12.2015).

## Lähteet

## Aiheesta muualla
* VENETMÄKI (Kylän sivut)
* Venetmäki, as.  (Venetmäen rautatieasema)
### Kirjallisuutta
* Kautovaara, Pekka ym. (toim.): *Halaki, poekki ja pinnoon : Venetmäen ja Pyhäjärven kyläkirja.* .
Nicky Hayden

**Nicky Hayden** (30. heinäkuuta 1981 Owensboro, Kentucky, Yhdysvallat – 22. toukokuuta 2017 Cesena, Italia) oli yhdysvaltalainen ratamoottoripyöräilijä ja lajin maailmanmestari vuodelta 2006 MotoGP-luokassa. Hän ajoi numerolla 69 Aspar Racing Team -tallissa. Hayden kuoli cesenalaisessa sairaalassa Italiassa päävammoihin, jotka hän oli saanut ajettuaan viikkoa aiemmin polkupyörällä päin autoa Riminissä.

## Ura
Hayden kilpaili AMA Supersport Championship ja AMA Superbike Championship -sarjoissa ja voitti AMA:n tittelin, joiden jälkeen hän sai tilaisuuden MotoGP-sarjaan.
Hayden voitti Hondalla vuonna 2002 Daytona 200 -ajon.

Vuonna 2003 Hayden aloitti MotoGP-uransa. Hän oli lopputuloksissa viides kerättyään 130 pistettä. Seuraavalla kaudella hän ajoi 14 kilpailua, keräsi 117 pistettä ja oli 8. Vuonna 2005 Hayden löi itsensä lopullisesti läpi. Hän ajoi kolme paalupaikkaa ja kaksi nopeinta kierrosta. Uransa ensimmäisen voiton hän ajoi kotiradallaan Yhdysvalloissa, johon hän lähti myös paalupaikalta. Kaudella 2006 Hayden voitti mestaruuden taistelussa silloista hallitsevaa maailmanmestaria Valentino Rossia vastaan. Heikkojen kausien 2007 ja 2008 jälkeen Hayden siirtyi Ducatin tehdastalliin Casey Stonerin tallitoveriksi. Vuosina 2009 ja 2010 Hayden sijoittui sijoille 13. ja 7. ajaen molempina kausina kerran palkintosijalle. Kaudelle 2011 Hayden sai tallikaverikseen Hondan ajoilta tutun Valentino Rossin. Hayden ajoi Ducatilla aina vuoteen 2013 asti, jonka jälkeen hän siirtyi Hondalle.

Kaudelle 2016 hän siirtyi Superbiken maailmanmestaruussarjaan.

## Tilastot

## Lähteet
Osikonmäki

**Osikonmäki** on kylä Rantasalmella. Vuonna 2002 se valittiin Etelä-Savon vuoden kyläksi. Tyypillistä Suur-Saimaan seudun viljelysmaisemaa edustava Osikonmäki on myös yksi Ympäristöministeriön määrittelemistä valtakunnallisesti arvokkaista maisema-alueista.

Vuonna 2000 mäelle valmistui näkötorni ja laavu tulipaikkoineen.

## Lähteet
Whitney Houston (albumi)

**Whitney Houston** on Whitney Houstonin omaa nimeään kantava debyyttialbumi, mikä julkaistiin 21. helmikuuta 1985. Albumilla oli aluksi nihkeä vastaanotto, mutta lopulta sen menestys kasvoi suuriin mittasuhteisiin, kiitos siltä julkaistujen kolmen ykköshitin. Se on vielä nykypäivänäkin Houstonin menestynein studioalbumi, ja kaikkien aikojen parhaiten myynyt artistin debyyttialbumi.

Albumi myi Suomessa noin 29 000 kappaletta.

## Kappalelista

## Singlet
*"Someone For Me" julkaistiin vain Isossa-Britanniassa, jossa se floppasi singlelistalla
*"You Give Good Love" oli ensimmäinen Yhdysvalloissa julkaistu single, jossa se debytoi singlelistan sijalla kolme. 
*"Saving All My Love For You" oli Houstonin ensimmäinen singlelistan ykköshitti niin Yhdysvalloissa kuin Isossa-Britanniassakin
*"Thinking About You" oli albumin neljäs single, mutta heikosti markkinoitu
*"How Will I Know" oli Houstonin toinen Yhdysvaltojen singlelistan ykköshitti, mutta muualla maailmassa se ei menestynyt yhtä hyvin
*"Greatest Love of All" oli albumin viimeinen single, ja sekin saavutti Yhdysvaltain singlelistan korkeimman sijan.

## Lähteet
Leka (täsmennyssivu)

**Leka** voi tarkoittaa ainakin seuraavia:

* leka, vasaran kaltainen työkalu
* Leka, kunta Norjassa ja sen Leka-niminen pääsaari
* Léka, kylä Sámoksen saarella Kreikassa
* Lentopelastuskomppania (Leka), helsinkiläinen pelastusyksikkö
* LEKA Volley, kuopiolainen lentopalloseura
* Leka-nimisiä henkilöitä:
** Leka Zogu (1939–2011), Albanian kruununprinssi 
** Leka Anwar Zog Reza Baudouin Msiziwe (s. 1982), Albanian entinen kuningassuvun päämies
** Kaisa Leka (s. 1978), suomalainen sarjakuvapiirtäjä ja poliitikko 
** Usko Leka (oik. *Jukka Hauru*, s. 1950), suomalainen musiikkiarvostelija, kolumnisti ja pakinoitsija.
Whitney (albumi)

**Whitney** on yhdysvaltalaisen laulajan Whitney Houstonin toinen studioalbumi. Se julkaistiin 29. kesäkuuta vuonna 1987. 

Albumista tuli ensimmäinen naisartistin albumi, joka debytoi Yhdysvalloissa abumilistan sijalla yksi. Albumin kappaleista neljä meni ennätyksellisesti singlelistan ykköseksi (ennätys jonka Michael Jackson rikkoi vuonna 1988).

Albumin kappale "I Wanna Dance with Somebody" myös palkittiin Grammy-palkinnolla.

Albumilta julkaistiin singleinä kappaleet  "I Wanna Dance With Somebody", "Didn't We Almost Have It All", "So Emotional", "Where Do Broken Hearts Go" sekä "Love Will Save The Day".

*Whitney* on Whitney Houstonin myydyin levy Suomessa, noin 59 000 myydyllä kappaleella. 

## Kappalelista

## Lähteet
Alibi (lehti)

**Alibi** on suomalainen kerran kuussa ilmestyvä rikoslehti. Lehti kertoo rikosten tekijöistä, uhreista, syistä ja seurauksista. Lehti myös selvittää tapahtumia ja niiden taustoja.

Lehti on perustettu vuonna 1979, ja sen päätoimittaja on Mika Lahtonen.

Lehteä julkaisi 1. elokuuta 2023 saakka Otavamedia Oy, joka osti tuotannon Pressimiehiltä. Liiketoiminta siirtyi tuolloin Pressimiehet Oy:lle. Vuosilevikki vuonna 2006 oli 32&nbsp;515.

## Päätoimittajat
* Timo Toivonen 1979
* Raimo Vesa 1979–1984
* Antero Maunula 1984–1993
* Matti Paloaro 1993–
* Mika Lahtonen, 1998 nykyinen päätoimittaja–

## Lähteet

## Aiheesta muualla
* Alibin kotisivu
Puumala-lehti

**Puumala-lehti** on Puumala-Seura ry:n julkaisema, vuonna 1954 perustettu paikallislehti ja puumalalaisten äänenkannattaja. Sen levikki on 3&nbsp;266 kappaletta (LT 2015). Tilausmaksut ovat tärkeä tekijä paikallislehden taloudelle. Monet lehden tilaajat ovat pääkaupunkiseudulla asuvia entisiä puumalalaisia tai mökkiläisiä ja kymmeniä lehtiä lähetetään ulkomaillekin.

## Lähteet

## Aiheesta muualla
*Puumala-lehti
*Artikkeliarkisto
Göötit

**Göötit** eli **götalaiset** (isl. *gautar*),  olivat muinaisskandinaavinen kansa tai heimo, joka asui nykyisen Etelä-Ruotsin alueella, Götajoen varrella. Götanmaa on saanut nimensä heidän mukaansa. Bysanttilainen historioitsija Prokopios mainitsee göötit noin vuonna 550 muodossa *Gautoi*, samoin historioitsija Jordanes silloisen Gautlandin, Gaut-joen eli Götajoen rannoilla sijainneen maan asukkaiden nimenä.  Beowulf-tarun sankari Beowulfin on katsottu olleen göötti.

Myöhemmin gööteiksi on kutsuttu kaikkia Götanmaan asukkaita. Varhaisenglantilaiset tekstit *Beowulf* ja ”Widsith” mainitsevat *geatas*-kansan, joka on usein tulkittu gööteiksi. Saagoissa gööteistä käytetään nimitystä *gautar*. Etenkin ruotsalainen kansallismielinen historiankirjoitus (niin sanottu gööttiläinen historiankirjoitus) on perinteisesti yhdistänyt göötit gootteihin, mutta yhteydestä ei ole varmoja todisteita.

## Lähteet

## Aiheesta muualla
Päijät-Hämeen vuoden kylä

**Päijät-Hämeen vuoden kylä** julkistetaan toukokuussa Lahdessa järjestettävillä Kylämarkkinoilla. Päijät-Hämeen vuoden kylää valitsevat Päijät-Hämeen kylät ry, Päijät-Hämeen liitto ja Hämeen työvoima- ja elinkeinokeskus yhdessä.

Kylä on valittu vuodesta 1997. Voittaja osallistuu valtakunnalliseen kilpailuun.

## Vuoden kylät
Päijät-Hämeen vuoden kylä on valittu vuodesta 1997 lähtien. Kylät, jotka on valittu kaksi kertaa Päijät-Hämeen vuoden kyläksi, ovat Asikkalassa sijaitsevat Kalkkinen (vuosina 1997 ja 2012) ja Urajärvi (vuosina 2004 ja 2018) sekä Lusi (vuosina 2009 ja 2025)

* 1997: Kalkkinen, Asikkala
* 1998: Kirkonkylä, Kärkölä
* 1999: Mallusjoki, Orimattila
* 2000: Kurhila-Hillilä, Asikkala
* 2001: Lappila, Kärkölä
* 2002: Niinikoski, Orimattila
* 2003: Putulankulma, Hämeenkoski
* 2004: Urajärvi, Asikkala
* 2005: Kirkonkylä, Heinola
* 2006: Villikkala, Artjärvi
* 2007: Vuorenkylä, Hartola
* 2008: Liipola, Lahti
* 2009: Lusi, Heinola
* 2010: Kuivanto, Orimattila
* 2011: Vierumäki, Heinola
* 2012: Kalkkinen, Asikkala
* 2013: Tönnö, Orimattila
* 2014: Padasjoen kirkonkylä, Padasjoki
* 2015: Mustjärvi, Asikkala
* 2016: Kellosalmi, Padasjoki
* 2017: Luhtikylä, Orimattila
* 2018: Urajärvi, Asikkala
* 2019: Pääsinniemi-Lauhjoki
* 2020: Anttilanmäki, Lahti
* 2021: Vanha Vääksy, Asikkala
* 2022: Vuolenkoski, Iitti
* 2023: Tennilä-Voistio, Hollola
* 2024: Vesivehmaa, Asikkala
* 2025: Lusi, Heinola
* 2026: Kasiniemi, Padasjoki

## Lähteet
I’m Your Baby Tonight

**I'm Your Baby Tonight** on yhdysvaltalaisen laulajattaren Whitney Houstonin kolmas studioalbumi. Se julkaistiin marraskuussa vuonna 1990. Sitä myytiin maailmanlaajuisesti noin 12 miljoonaa kappaletta, joista neljä miljoonaa Yhdysvalloissa, jonka albumilistalla se debytoi sijalla kolme. Suomessa albumia myytiin noin 36 000 kappaletta. 

Albumilta julkaistiin singleinä kappaleet "I'm Your Baby Tonight", "All The Man That I Need", "Miracle", "My Name Is Not Susan", "I Belong To You" sekä "We Didn't Know".

## Kappalelista

## Lähteet
KMT 5 M

**KMT 5 M** on panssarivaunu T-55M:n eteen asennettava mekaaninen, maata jyräävä raivain joka laukoo jyrien alle jäävät painosytyttimelliset miinat sekä jyrien väliin jäävät puikkolaukaisimilla varustetut miinat, jyrien takana olevat aurat kääntävät laukeamattomat miinat sivuun telojen ajourilta

## Ominaisuudet

*Raivaamisleveys 2x0,8 m
*Raivaamisnopeus 6-12 km/h
*Valmistusmaa Neuvostoliitto
My Love Is Your Love

**My Love Is Your Love** on yhdysvaltalaisen laulajattaren Whitney Houstonin neljäs studioalbumi. Se julkaistiin 17. marraskuuta vuonna 1998. Albumi myi Suomessa noin 25 000 kappaletta.

Albumista piti alun perin tulla kokoelma-albumi, joka sisältäisi Houstonin suurimpia hittejä, mutta kun uusia kappaleita levytettiin, siitä muodostui studioalbumi. 

Albumi sisältää Houstonin ja Mariah Careyn dueton "When You Believe", joka voitti parhaan musiikkikappaleen Oscar-palkinnon. Se oli osa animaatioelokuvaa *Egyptin prinssi*.

Albumilta julkaistiin singleinä kappaleet "When You Believe", "Heartbreak Hotel", "My Love Is Your Love", "It's Not Right, But It's Okay" sekä "I Learned From The Best".

## Kappalelista

## Lähteet
Heinolan kirkonkylä

**Heinolan kirkonkylä** on entisen Heinolan maalaiskunnan kirkonkylä ja taajama, joka kuuluu nykyään Heinolan kaupunkiin. Vuoden 2011 lopussa taajamassa oli 2 517 asukasta. Vielä vuonna 2000 taajaman nimenä oli *Heinolan maalaiskunnan kirkonkylä*, vaikka maalaiskunta olikin yhdistynyt kaupunkiin jo vuoden 1997 alussa.

Heinolan kirkonkylän asuinalueita ovat Pirttiniemi, Rautvuori, Suokannas, Isiäinen ja Vuohkallio. Alueella sijaitsee muun muassa anniskeluravintola, huoltoasema ja ruokakauppa, jonka yhteydessä on asiamiesposti. Lisäksi kirkonkylässä on Heinolan pitäjänkirkko ja Heinolan kirkonkylän siunauskappeli. Helmikuussa 2008 kirkonkylään avattiin ABC-liikennemyymälä.

Heinolan kirkonkylä valittiin vuonna 2005 sekä Päijät-Hämeen vuoden kyläksi että Suomen valtakunnalliseksi vuoden kyläksi vireän kylätoimintansa vuoksi.

## Lähteet

## Aiheesta muualla
*Heinolan kirkonkylän verkkosivut 
*Kyläpirtti – Heinolan kirkonkylän kylätalo
Gösta Knutsson

**Gösta Knutsson** (12. lokakuuta 1908 Tukholma &ndash; 4. huhtikuuta 1973 Uppsala) oli ruotsalainen kirjailija ja radiotoimittaja. Knutsson teki myös käännöstöitä ja hän käänsi muun muassa Lewis Carrollin Liisan seikkailut ihmemaassa -kirjan ruotsiksi. 

Knutssonin kirjoittamat Pekka Töpöhännästä kertovat kirjat ovat klassikkoja. Ensimmäinen Pekka-kirja ilmestyi vuonna 1939.  

Asteroidi 8534 Knutsson on nimetty Gösta Knutssonin mukaan. Knutssonin kissahahmojen mukaan on nimetty asteroidit 8535 Pellesvanslös, 8536 Måns, 8537 Billochbull, 8538 Gammelmaja ja 8539 Laban. 

## Teoksia
* Pekka Töpöhäntä -sarja
* Nalle Karvatassu ja Ruttana (*Nalle Lufs och Skrutten*, suom. 1953)
* Tumppi ja Tassu (suom. 1954)
* Tumppi ja Tassu huvittelemassa (suom. 1955)
* Pontus Pii, Sukkelan siilin seikkailut (suom. 1960)
* Nalle Karvatassu lähtee maailmalle (*Nalle Lufs*, suom. 1968)
* Nalle Karvatassu panee toimeksi (*Nalle Lufs i farten*, suom. 1968)
* Topo ja Trasseli (*Tomas och Trassel*, suom. 1968)

## Lähteet
Just Whitney

**Just Whitney** on Whitney Houstonin viides studioalbumi. Se julkaistiin 10. joulukuuta vuonna 2002. Albumi ei menestynyt yhtä hyvin kuin Houstonin edelliset albumit, ja sen julkaisemista varjosti Houstonin ja hänen silloisen aviomiehensä, Bobby Brownin, väitetyt huumeongelmat.

*Just Whitney* debytoi Yhdysvaltain singlelistan kymmenen parhaan joukossa julkaisuviikollaan. Yhdysvalloissa se myös myi platinaan oikeuttavan määrän, kun taas maailmanlaajuisesti se myi noin kolme miljoonaa kappaletta. 

Albumilta julkaistiin singleinä kappaleet "Whatchulookinat", "One of Those Days", "Try It On My Own" sekä "Love That Man".

## Kappalelista

## Lähteet

## Aiheesta muualla

* Whitney Houstonin levyjen tiedot Billboardin sivuilla
Uusikylä

**Uusikylä** voi tarkoittaa seuraavia:

## Paikkoja

### Suomessa
*Uusikylä, kylä Hyvinkäällä
*Uusikylä, kylä Lohtajalla Kokkolassa
*Uusikylä, kylä Lieksassa
*Uusikylä, kylä Nastolassa Lahdessa
*Uusikylä, kylä Nurmijärvellä
*Uusikylä, kylä Pusulassa Lohjalla
*Uusikylä, kylä Siuntiossa
*Uusikylä, kaupunginosa Tampereella
*Uusikylä, kaupunginosa Juankoskella Kuopiossa
*Uusikylä, Kajaanin kaupunginosan Nakertajan entinen nimi
*Uudenkylän rautatieasema, rautatieliikennepaikka Nastolassa Lahdessa

### Luovutetuilla alueilla
*Uusikylä, kylä entisessä Vuokselan kunnassa Neuvostoliitolle luovutetulla alueella

### Muualla Venäjällä
*Uusikylä, entinen kylä Pietarin kaupungin alueella Venäjällä
*Uusikylä, maalaiskunta ja sen keskustaajama Äänisenrannan piirissä Karjalan tasavallassa

## Henkilöitä
*Aarne Uusikylä (1884–1951), suomalainen vakuutusjohtaja
*Eetu Uusikylä (s. 1994), suomalainen kirjailija
*Einari Uusikylä (1890–1973), suomalainen taidemaalari
*Heikki Uusikylä suomalainen laulaja, lauluntekijä ja pastori
*Kari Uusikylä (s. 1945), Helsingin yliopiston kasvatustieteen professori
*Martti Uusikylä (1928–1993), suomalainen toimittaja ja pakinoitsija
*Pentti Uusikylä (1923–2000), suomalainen jalkapalloilija ja kuvataiteilija.

## Katso myös
* Nyby